### Beslutningstema

Nye Borgerlige og Konservative har fremsendt dette punkt til dagsordenen.

### Sagsfremstilling

Nye Borgerlige og Konservative har fremsendt denne tekst:

Konservative og Nye Borgerlige ønsker med denne sag, at kommunalbestyrelsen sender et klart og utvetydigt signal, et pænt ”nej tak” til etablering af et nationalt testcenter i Tønder Kommune, til politikerne på [adresse].

Et pænt ”nej tak” til etablering af et nationalt testcenter beliggende i de områder der pt. screenes i Tønder kommune.

På nuværende tidspunkt sker der en intensiv screening af arealer flere forskellige steder i [adresse]. Screeningerne undersøger mulighederne for opsætning af såkaldte testvindmøller på op til 450 meters højde.

Det er Folketinget der i sidste ende bestemmer om, og i givet tilfælde hvor de vil give tilladelse til etablering af et sådant testcenter.

Konsekvenserne for vores unikke natur, vores unikke verdensnaturarv, er således til at få ØJE på.

Vi vil hermed opfordre til, at vi (i enighed), sender et klart og utvetydigt signal til [adresse], om at vi ikke ønsker et nationalt testcenter etableret i Tønder kommune.

Der skal ikke placeres 450 m høje møller lige op til [adresse] og UNESCO’s Verdensarv. Det vil få store konsekvenser for vores enestående natur

Forslagsstillerne påpeger, at denne sag udelukkende angår mulig placering af testvindmøller i Tønder Kommune.

Det er ikke et spørgsmål om for eller imod etablering af vedvarende energikilder i Tønder Kommune.

### Nye Borgerlige og Konservative indstiller,

|  |  |
| --- | --- |
| at | Kommunalbestyrelsen beslutter at tilkendegive, at vi ikke ønsker et nationalt testcenter etableret på de arealer der pt. Screenes i Tønder kommune, |
| at | denne beslutning fremsendes til klima-, energi- og forsyningsminister Matthias Koch og Otto Bruun, minister for byer landdistrikter, kirkeminister og minister for nordisk samarbejde samt alle partierne på [adresse]. |

### Beslutning

Indstillingen godkendt.